
Martfű Város Polgármesterétől
5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
Előterjesztés
 Önkormányzati utak kezeléséhez, állapotjavításához, karbantartásához szükséges 
erő- és munkagépek beszerzésére szóló pályázat 

saját erejének biztosítására
Martfű Város Önkormányzata Képviselő-testületének 

2017. január 12-i ülésére
Előkészítette: S. Bodor Éva
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 
Tárgyalás módja: nyilvános ülés
Tisztelt Képviselő-testület!

Martfű Város Önkormányzata pályázatot nyújtott be a Magyarország Kormányának felhívására, a vidéki térségekben külterületi helyi közutak fejlesztéséhez, önkormányzati utak kezeléséhez, állapotjavításához, karbantartásához szükséges erő- és munkagépek beszerzésére kiírt VP6-7.2.1.-7.4.1.2 -16 kódszámú pályázati felhívására.

A támogatási kérelmek benyújtása 2017.01.06-án kezdődött el és a tervezett forrás kimerülésekor lezárásra kerül, ezért célszerű volt a pályázatot már az első nap beadni.

A pályázatot a felhívás szerinti 2. célterületre lehetett beadni: 
„Martfű Város Önkormányzat útjainak kezeléséhez állapotjavításához, karbantartásához szükséges munkagépek beszerzése” címmel, hrsz: 349/2.
A Kormány a felhívás feltételeinek megfelelő projektet a 2. célterület esetében maximum 
10 millió Ft vissza nem térítendő támogatásban részesíti a rendelkezésre álló forrás erejéig. 
A maximális támogatási intenzitás a vidéki térségek településeire vonatkozóan a kedvezményezett járások besorolásáról szóló 290/2014. (XI. 26.) Korm. rendelet járási kategóriáinak megfelelő besorolás alapján 75%, a támogatás maximális összege: 10.0000.000 Ft.

A pályázat tárgya: MTZ 820-as traktor beszerzése függesztett gréderrel.
A fentiek alapján a beruházás teljes költsége:


   bruttó 12.513.300,- Ft. 
Igényelt támogatás összege: 





    bruttó 9.384.975,- Ft 
Az Önkormányzat által vállalandó saját erő (az összköltség 25% -a): bruttó 3.128.325,- Ft.
Kérem a Tisztelt Képviselő-testületet, hogy a pályázat beadását utólagosan hagyja jóvá,  valamint a saját erő kötelezettségvállalásáról az alábbi határozati javaslat elfogadásával szíveskedjen dönteni.

Határozati javaslat:


…./2017.(.........) határozat

Önkormányzati utak kezeléséhez, állapotjavításához, karbantartásához szükséges 
erő- és munkagépek beszerzésére szóló pályázat saját erejének biztosításáról
Martfű Város Önkormányzatának Képviselő-testülete megtárgyalta a Önkormányzati utak kezeléséhez, állapotjavításához, karbantartásához szükséges erő- és munkagépek beszerzésére szóló pályázat saját erejének biztosítására szóló előterjesztést, mely alapján a VP6-7.2.1.-7.4.1.2-16  kódszámú pályázati felhívására a pályázat benyújtását utólagosan jóváhagyja és a pályázat önerejének kötelezettségvállalását támogatja.
A pályázat tárgya: MTZ 820-as traktor beszerzése függesztett gréderrel.
A beruházás megnevezése: „Martfű Város Önkormányzata útjainak kezeléséhez, állapotjavításához, karbantartásához szükséges munkagépek beszerzése” 

A beruházás megvalósításának helyrajzi száma: 349/2.

A beruházás teljes költsége bruttó 



12.513.300,- Ft.
Az Önkormányzat által vállalandó saját erő összege: 
  3.128.325,- Ft.
Martfű Város Önkormányzatának Képviselő-testülete a szükséges saját forrást a 2017-es évi költségvetés kerete terhére biztosítja.
A Képviselő-testület felhatalmazza a Polgármestert, hogy a pályázattal kapcsolatos dokumentumokat, szerződéseket Martfű Város Önkormányzata képviseletében aláírja.
Erről értesülnek:

1./ JNSZ Megyei Kormányhivatal, Szolnok

2./ Valamennyi képviselő, Helyben 
3./ Pénzügyi és Adóügyi Iroda, Helyben

4./ Műszaki Iroda, Helyben
Martfű, 2017. január 9.









Dr. Papp Antal

Látta: Szász Éva 

